Cornelius Cruys
Store norske leksikon,Historie,Norsk og nordisk historie,Norges historie,Norges historie fra 1660 til 1814
Cornelius Cruys var en norsk admiral i russisk tjeneste. Han het opprinnelig Niels Olsen, men forandret navn da han kom i nederlandsk tjeneste. I 1696 ble han ansatt i admiralitetet i Amsterdam som underekvipasjemester etter å ha gjort seg kjent som skipskonstruktør og karttegner.
Med rang av viseadmiral gikk han i 1698 i russisk tjeneste, hvor han under den store nordiske krig deltok i erobringen av Viborg i 1710. Da han under angrepet mot Finland i 1713 mistet et skip, ble han dømt til døden, men benådet, og sto senere i høy gunst hos Peter 1 og Katarina 1. I 1721 ble han hedret med tittelen «admiral av det blå flagg».Cruys var en av Peter 1s fremste medhjelpere under oppbyggingen av orlogsflåten, og er blitt betegnet som den russiske flåtens skaper. Les mer i Store norske leksikon Cornelius Cruys i Norsk biografisk leksikon Den store nordiske krig Litteratur Aase, Roy Lauritz: Admiral Cornelius Cruys : sjøhelten fra Stavanger, 1997, isbn 82-91640-03-3, Finn boken  Reznicek, Ladislav: Sjøormens vei : fra det russiske imperiets fødsel, 1995, isbn 82-991413-8-9, Finn boken  Titlestad, Torgrim: Tsarens admiral, 1999, isbn 82-91640-07-6, Finn boken